શેરીનાટકના કલાકારોને ‘દંડવાનું’ ષડયંત્ર એટલી ગણતરીપૂર્વક કરવામાં આવેલ કે કોઈને પણ તેની ગંધ સુધ્ધાં ન આવે. આશા કિરણ પ્લે ગ્રુપની આ બાળાઓ ૧૯ જૂનના રોજ કોચાંગ ગામમાં જ્યારે નાટક ભજવી રહી હતી ત્યારે આરસી મિશન દ્વારા સંચાલિત સ્ટોપમેન મેમોરિયલ મિડલ સ્કૂલ કે જે એકાદ કિલોમીટર ગાઢ જંગલમાં આવેલ છે ત્યાં આ જ નાટક ભજવવા માટે આમંત્રિત કરવામાં આવેલ. હજુ આ બાળાઓએ પોતાના નાટકને ભજવવાનું શરૂ કરેલું ત્યાં જ દસ મિનિટમાં છ વ્યક્તિઓ પોતાની મોટરસાયકલ પર ત્યાં આવી ચડી બપોરના ૧૨.૩૦ વાગ્યાની આસપાસ આશરે ૩૦૦ વિદ્યાર્થીઓ અને શિક્ષકો પ્રેક્ષકગણ તરીકે ત્યાં ઉપસ્થિત હતા. જ્યારે ગુનેગારો બળજબરીપૂર્વક સાત બાળાઓને લઈ જઈ રહ્યા હતા ત્યારે ફાધર અલફાન્સો એઇન કે જેઓ ક્રિશ્ર્ચિયન મિશનરી શાળાના વડા છે તેમણે ગુનેગારોને સાધ્વીઓને (સાત બાળાઓમાંથી બે ક્રિશ્ર્ચિયન સાધ્વી હતી) મુક્ત કરવાનું કહેતાં જ ગુનેગારોએ સાધ્વીઓને મુક્ત કરી અને નાટ્યમંડળીની પાંચ બાળાઓ અને ત્રણ બાળકોને લઈને જતા રહ્યા.